Page:Ludus Coventriae (1841).djvu/290

 I have hym solde to wo and peyn, I trowe ful sore he xal it rew.

Here Judas goth in sotylly wher as he cam fro.

Annas. Lo, serys, a part we have of oure entent,  For to take Jhesu now we must provyde; A sotyl meny to be present,   That dare fyth and wele abyde. Gamalyel. Ordeyn eche man on his party,  Cressetys, lanternys, and torchys lyth; And this nyth to be ther redy,   With exys, gleyvis, and swerdys bryth. Cayphas. No lenger than make we teryeng,  But eche man to his place hym dyth, And ordeyn prively for this thyng,   That it be don this same nyth. Here the buschopys partyn in the place, and eche of hem takyn here leve, be contenawns, resortyng eche man to his place with here meny to make redy to take Cryst; and than xal the place ther Cryst is in xal sodeynly unclose rownd abowt, shewyng Cryst syttyng at the table and hese dyscypules eche in ere degré, Cryst thus seyng,

Jhesu. Bredereyn, this lambe that was set us beforn, That we alle have etyn in this nyth, It was comawndyd be my fadyr to Moyses and Aaron, Whan thei weryn with the chylderyn of Israel in Egythp. And as we with swete bredys have it ete, And also with the byttyr sokelyng, And as we take the hed with the fete, So dede thei in alle maner thyng.

And as we stodyn so dede thei stond, And here reynes thei gyrdyn veryly,